**Ministru kabineta rīkojuma projekta**

**“Grozījums Ministru kabineta 2015.gada 29.jūnija rīkojumā Nr.333 „ Par jauna augstākās izglītības finansēšanas modeļa ieviešanu Latvijā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Grozījums Ministru kabineta 2015.gada 29.jūnija rīkojumā Nr.333 “Par jauna augstākās izglītības finansēšanas modeļa ieviešanu Latvijā”” sagatavots, pamatojoties uz Izglītības un zinātnes ministrijas (turpmāk – ministrija) konceptuālo ziņojumu “Jauna augstākās izglītības finansēšanas modeļa ieviešana Latvijā”, kas atbalstīts Ministru kabineta 2015.gada 9.jūnija sēdē. Ministru kabineta 2015.gada 29.jūnija rīkojuma Nr.333 „Par jauna augstākās izglītības finansēšanas modeļa ieviešanu Latvijā” (2015-MK.RIK-333) (turpmāk – MK rīkojums Nr.333) 3.2.apakšpunktā ministrijai dots uzdevums līdz 2015.gada 1.augustam sagatavot un noteiktā kārtībā iesniegt izskatīšanai Ministru kabinetā noteikumu projektu par grozījumiem Ministru kabineta 2006.gada 12.decembra noteikumos Nr.994 "[Kārtība, kādā augstskolas un koledžas tiek finansētas no valsts budžeta līdzekļiem](http://likumi.lv/ta/id/149900-kartiba-kada-augstskolas-un-koledzas-tiek-finansetas-no-valsts-budzeta-lidzekliem)", nosakot kārtību, kādā aktualizē studiju vietas bāzes izmaksu aprēķina metodiku un pārskata studiju izmaksu koeficientus, papildus iestrādājot mehānismu, kas veicina augstākās izglītības pieejamību reģionos un darba tirgus vajadzībām atbilstošu programmu attīstību, kā arī nosakot izpildījuma līgumu slēgšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministrijas konceptuālais ziņojums “Jauna augstākās izglītības finansēšanas modeļa ieviešana Latvijā” paredz pasākumus pētniecībā balstītas augstākās izglītības attīstībai, kas ietver atbilstoša augstākās izglītības un zinātnes finansēšanas regulējuma izstrādi. Saskaņā ar konceptuālo ziņojumu studiju vietas bāzes izmaksu kalkulācijas posteņi un aprēķina metodika, kā arī studiju izmaksu koeficientu vērtības izglītības tematiskajās jomās, kas šobrīd iekļauti Ministru kabineta 2006.gada 12. decembra noteikumos Nr.994 "[Kārtība, kādā augstskolas un koledžas tiek finansētas no valsts budžeta līdzekļiem](http://likumi.lv/ta/id/149900-kartiba-kada-augstskolas-un-koledzas-tiek-finansetas-no-valsts-budzeta-lidzekliem)”, tika izstrādāti 1996.gadā. Šī sistēma ir fragmentēta un neatbilst reālajām studiju izmaksām, kā arī nav salāgota ar saistītajām zinātņu jomām. Lai nodrošinātu studiju bāzes finansējuma piešķiršanu atbilstoši reālajām studiju izmaksām, ministrija 2014.gadā īstenoja pētījumu *Augstākās izglītības studiju vietas bāzes izmaksu komponentu, aprēķina metodikas un studiju izmaksu koeficientu aktualizēšana un koriģēšana atbilstoši reālajām izmaksām*. Pamatojoties uz pētījuma rezultātiem, izpildot MK rīkojuma Nr.333 3.2. apakšpunktā noteikto, ministrija ir sagatavojusi priekšlikumu studiju virzienu konsolidācijai deviņās izmaksu grupās, kā arī studiju bāzes aprēķina metodikas pārskatīšanai, atspoguļojot optimālās studiju izmaksas izglītības jomu griezumā un nepieciešamo studiju finansējumu uz ilgtspēju un attīstību vērstai pētniecībā balstītai augstākajai izglītībai. Ministrija 2015.gada 1.jūlijā organizēja diskusiju augstākās izglītības institūcijām un nozaru ministrijām par pētījuma rezultātiem un ministrijas sagatavoto priekšlikumu. Augstākās izglītības institūcijas un nozaru ministrijas aicināja ministriju nodrošināt padziļinātu diskusiju par pētījuma metodoloģiju un veiktajiem aprēķiniem, kā arī iespējām studiju vietu finansēšanas sistēmā iestrādāt reģionālo pieejamību un darba tirgus atbilstību veicinošus nosacījumus. Vienlaikus augstākās izglītības institūcijas un nozaru ministrijas pauda principiālu iebildumu pret jaunas studiju vietas bāzes aprēķina metodikas un jaunu koeficientu piemērošanu esošā, nepietiekamā augstākās izglītības finansējuma ietvaros.  Jauno politikas iniciatīvu 2016. – 2018.gadam ietvaros, ņemot vērā nosacījumu veicināt strukturālo reformu īstenošanu, ministrija pieprasīja papildu finansējumu inovatīvu studiju programmu attīstībai, kuru finansēšanā varētu tikt piemērota jaunā studiju bāzes aprēķina metodika un konsolidētie studiju izmaksu koeficienti. Tādējādi, pie papildu finansējuma nozarei, tiktu radīti nosacījumi sistēmiskām pārmaiņām studiju vietu finansēšanā.  Ņemot vērā minēto, lai nodrošinātu kvalitatīvu diskusiju ar augstākās izglītības nozari, sagatavotu budžeta iespējām atbilstošu priekšlikumu studiju vietu finansēšanas kārtības pārskatīšanai un uzsāktu pakāpenisku jaunas studiju bāzes aprēķina metodikas ieviešanu no 2017.gada, izstrādātais Ministru kabineta rīkojuma projekts “Grozījums Ministru kabineta 2015.gada 29.jūnija rīkojumā Nr.333 “Par jauna augstākās izglītības finansēšanas modeļa ieviešanu Latvijā”” (turpmāk – rīkojuma projekts) paredz izdarīt grozījumu MK rīkojumā Nr.333, pagarinot 3.2.apakšpunktā ministrijai dotā uzdevuma izpildes termiņu līdz 2016.gada 1.jūlijam.  Rīkojuma projekts atbilst izglītības un zinātnes politikas jomai. |
| 3. | Projekta izstrādē iesaistītās institūcijas | Rīkojuma projekta izstrādē ir iesaistīta Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šīs jomas neskar.*

Izglītības un zinātnes ministre M.Seile

Valsts sekretāre L.Lejiņa

02.10.2015. 10:03

665

L.Treimane

67047966

[Laura.Treimane@izm.gov.lv](mailto:Laura.Treimane@izm.gov.lv)